नई दिल्ली । महिला सुरक्षा को लेकर देश की राजधानी एक बार फिर बदनाम हुई है। ताजा मामले में दक्षिणी दिल्ली के शेख सराय की महिला के साथ ब्वायफ्रेंड ने पहले तो शारीरिक संबंध बनाए फिर उसकी हत्या कर दी। युवती के साथ दुष्कर्म और फिर हत्या के बाद आरोपी युवक शव को लेकर उसके मालवीय नगर स्थित घर पहुंचा। उसके बाद आरोपी ने परिवार के सामने अपना गुनाह स्वीकार किया। पुलिस की मानें तो आरोपी युवक की पहचान शाहबाद खान (30) के रूप में हुई है। जिस महिला की हत्या हुई है वह पति से अलग रह रही थी। 12 साल के बेटे के साथ मायके में अपने माता-पिता के साथ रह रही थी। इसके बाद वह गैरमर्द के करीब आई। बताया जा रहा है कि युुवक के साथ कई बार महिला के शारीरिक संबंध बने। इस दौरान वह कई बार गर्भवती भी हुई।